Turčiansky potok

Turčiansky potok je vodný tok v pohorí Tribeč a Podunajskej pahorkatine na území okresu Partizánske. Je to pravostranný prítok Vyčomy v povodí rieky Nitry s dĺžkou približne 3 km a je tokom V. rádu. Pramení na okraji Chránenej krajinnej oblasti Ponitrie.

 Priebeh toku 
Potok pramení na severozápadnom okraji pohoria Tribeč, v geomorfologickom podcelku Rázdiel a jeho časti Skýcovská vrchovina, na severozápadnom úbočí Kolianovej (), v nadmorskej výške približne  Od prameňa v lokalite Stracová tečie prevažne južným smerom. Zakrátko opúšťa súvislý lesný porast i Chránenú krajinnú oblasť Ponitrie a vteká do obce Turčianky. V jej centre priberá krátky ľavostranný prítok a prechádza z pohoria Tribeč do Podunajskej pahorkatiny, jej podcelku Nitrianska pahorkatina a časti Tribečské podhorie. Preteká lokalitami Zábrečie a Joštová a onedlho vteká do Klátovej Novej Vsi. Podteká hlavnú cestu, stáča sa na juhozápad a následne sa v nadmorskej výške približne  vlieva pravostranne do Vyčomy. Potok patrí do širšieho povodia rieky Váh.

Potok pramení a na hornom toku preteká katastrom obce Turčianky, následne prechádza na územie obce Klátova Nová Ves v okrese Partizánske v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Tribeč, Rázdiel, Skýcovská vrchovina
 Podunajská pahorkatina, Nitrianska pahorkatina, Tribečské podhorie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Partizánske
Kategória:Turčianky
Kategória:Klátova Nová Ves